### Beslutningstema

Den politiske mødekalender for 2023 har været til behandling i stående udvalg og i Økonomiudvalget. Kommunalbestyrelsen skal godkende den samlede mødekalender.

### Sagsfremstilling

Jf. Styrelsesloven skal Kommunalbestyrelsen træffe beslutning om, hvornår og hvor ordinære møder skal afholdes. Mødeplanen med tid og sted for møderne skal offentliggøres i begyndelsen af hvert regnskabsår.

Administrationen har udarbejdet forslag til en politisk mødekalender, som omfatter de stående udvalg, Økonomiudvalget, Kommunalbestyrelsen samt Folkeoplysningsudvalget, Handicaprådet og Ældrerådet.

Kultur- og Fritidsudvalget ønsker, at Kommunalbestyrelsesmødet i april flyttes til onsdag den 26. april pga. Bibliotekspolitisk Topmøde.

Teknik- og Miljøudvalget ønsker, at starttidspunkt for udvalgets møder ændres til kl. 13.00.

### Lovgrundlag

Styrelsesloven.

### Direktionen indstiller,

at Kultur- og Fritidsudvalgets samt Teknik- og Miljøudvalgets ønsker indarbejdes i mødekalenderen, og

at forslag til politisk mødekalender for 2023 godkendes.

### Beslutning

Indstillingen godkendt.